## Odluka o porezima Općine Jakšić

### NN 115/2001 (21.12.2001.), Odluka o porezima Općine Jakšić

# OPĆINA JAKŠIĆ

1939

Teme­ljem članka 30. Zakona o financira­nju lokalne i područne (re­gionalne)
samouprave (»Narodne novine« broj 17/93, 69/97, 33/00, 73/00, 127/00 i 59/01) i
članka 12 Statuta općine Jakšić (»Službeni glasnik općine Jakšić« broj 15/01), Općinsko
vijeće Općine Jakšić na svojoj 4. sjednici održanoj 17. prosinca 2001. g.
donosi

## ODLUKU

### O POREZIMA OPĆINE JAKŠIĆ

I. TEMELJNE ODREDBE

Članak 1.

Ovom Odlukom uvode se porezi Općine Jakšić (u da­lj­njem tekstu:
Općina), te propisuju stope, visina i način obračuna i plaća­nja.

II. VRSTE POREZA

Članak 2.

Porezi Općine su:

1. Prirez porezu na dohodak

2. Porez na potroš­nju

3. Porez na kuće za odmor

4. Porez na tvrtku ili naziv

5. Porez na korište­nje javnih površina

1. Prirez porezu na dohodak

Članak 3.

Prirez porezu na dohodak plaća se po stopi od 5%.

Članak 4.

Obveznik prireza porezu na dohodak je fizička osoba koja ostvaruje
dohodak u Republici Hrvatskoj, a prema Zakonu o porezu na dohodak.

Osnovica prireza porezu na dohodak je porez na dohodak.

Članak 5.

Prirez porezu na dohodak utvrđuje se prema prebivalištu obveznika u
slučajevima kad se donosi rješe­nje.

Članak 6.

Prirez porezu na dohodak od nesamostalnoga rada uplaćuje se u korist
proračuna Općine.

2. Porez na potrošnju

Članak 7.

Porez na potrošnju alkoholnih, bezalkoholnih pića i piva plaća se po
stopi od 3%.

Članak 8.

Porez na potrošnju alkoholnih pića, piva i bezalkoholnih pića obveznik
poreza obračunava i plaća u rokovima i na način propisan u Zakonu o porezu na
dodanu vrijednost.

3. Porez na kuće za odmor

Članak 9.

Porez na kuće za odmor plaća se godišnje po jednom četvornom metru
korisne površine kuće 15,00 kuna.

4. Porez na tvrtku ili naziv

Članak 10.

Porez na tvrtku ili naziv plaćaju godišnje
pravne i fizičke osobe koje su obveznici poreza na dobit ili poreza na dohodak
i registrirane su za obavljanje djelatnosti kako slijedi:

1. Pravne osobe s područja industrije,

    poljoprivrede, šumarstva i prometa                       1.000,00 kn

2. Pravne osobe s područja zanatstva i

    nepoizvodnih usluga                                              1.000,00 kn

3. Pravne osobe s područja turizma, trgovine i

    ugostiteljstva                                                         1.000,00 kn

4. Poslovne jedinice u sastavu pravnih osoba,

    izdvojeni pogoni, skladišta i dr., obveznici

    su poreza na tvrtku za svaku poslov. jedin.               500,00 kn

5. Pravne osobe s područja graditeljstva                   1.000,00 kn

6. Druge pravne osobe                                                500,00 kn

7. Fizičke osobe koje obavljaju samostalne
djelatnosti:

    –  samostalni
ugostitelji, trgovačke i zabavne

        radnje                                                               1.000,00
kn

    –  samostalna
prijevoznička djelatnost                   1.000,00
kn

    –  proizvodne,
uslužne i druge djelatnosti                  500,00
kn

Ako je na istom objektu istaknuto više tvrtki
ili naziva iste pravne i fizičke osobe, plaća se samo jedan spomenuti iznos
godišnjeg poreza.

Ako postoji više vlasnika obrtničke radnje ili
poduzeća plaća se samo jedan porez.

Ako se tvrtka upiše u registar tijekom godine
plaća se razmjerni dio poreza na tvrtku ili naziv.

5. Porez na korištenje javnih površina

Članak 11.

Porez na korištenje javnih površina plaća se
za korištenje javnih površina na koje su postavljeni objekti, naprave, klupe
ili pultovi privremenog karaktera.

Obveznik poreza na korištenje javnih površina je pravna i fizička osoba
koja koristi javnu površinu.

Odobrenje za postavljanje objekata, uređaja ili naprava privremenog
karaktera izdaje Upravni odjel Općine.

Porez na korištenje javnih površina utvrđuje se po četvornom metru i to:

1. u godišnjim iznosima za

    – kioske
za prodaju dnevnog i

      povremenog tiska                                             100,00 kn/m2

    – kioske
za prodaju alkoholnih i bezalko-

      holnih pića te prehrambenih proizvoda               200,00 kn/m2

    – ostali
kiosci                                                       100,00
kn/m2

    – montažne
garaže                                               50,00
kn/m2

2. u mjesečnim iznosima za

    – ugostiteljske ljetne vrtove u periodu

      od 1. svibnja do 1. listopada                             3,00 kn/m2

3. u dnevnim
iznosima za povremena

    postavljanja naprava, uređaja i štandova

    – zabavne
radnje, automati za igre,

      luna park i dr.                                                   10,00 kn/m2

    – šatore
za ugostiteljske i trgovačke usluge           15,00
kn/m2

    – trgovačke
radnje i štandove za prodaju

      povrća,
voća, suvenira, proizvoda kućne

      radinosti, licitarski stol i dr.                                20,00 kn/m2

Ako se privremeni uređaji, naprave, kiosci ili
garaže postavljaju na javnu površinu u trajanju od jedne polovice kalendarske
godine za koju se utvrđuje porez ili manje, obračunat će se i utvrditi 50%
propisanog iznosa poreza.

Članak 12.

Porez na korištenje javnih površina iz članka
11.

– pod 1. plaća se u roku od 15 dana od dana
primitka rješe­nja,

– pod 2. plaća se u roku od 10 dana po isteku
obračunskog raz­­dob­lja,

– pod 3. plaća se po izdavanju rješenja
Upravnog odjela Op­ći­ne.

III. NAČIN UTVRĐIVANJA I NAPLATE POREZA

Članak 13.

Poslove utvrđivanja, evidentiranja, nadzora,
naplate i ovrhe radi naplate općinskih poreza propisanih ovom Odlukom Općina u
cijelosti prenosi na Poreznu upravu.

Poreznoj upravi za obavljanje poslova iz
stavka 1. ovog članka pripada naknada u iznosu od 5% ukupno naplaćenih prihoda.

Članak 14.

Porezna uprava je dužna do 15. u mjesecu za
prethodni mjesec Općini dostaviti izvješća o utvrđenim i naplaćenim porezima.

Članak 15.

Ovlašćuje se nadležna organizacija Platnog
prometa zadužena za naplatu javnih prihoda da naknadu Poreznoj upravi obračuna
i uplati u Državni proračun i to do zadnjeg dana u mjesecu za protekli mjesec.

IV. PRIJELAZNE I ZAVRŠNE ODREDBE

Članak 16.

Danom primjene ove Odluke prestaje važiti odluka o općinskim porezima od
18. listopada 1999. g. klasa: 022-05/99-03/04, urbroj: 2177/04-01/99-1
(»Službeni glasnik Općine« broj 7/99).

Članak 17.

Ova Odluka stupa na snagu osmog dana od objave u Službenom glasniku
Općine Jakšić, a objavit će se i u »Narodnim novinama«, a primjenjuje se od 1.
siječnja 2002. godine.

Klasa: 410-01/01-01/01
Urbroj: 2177/04-01-01-1
Jakšić, 17. prosinca 2001.

Predsjednik
Općinskog vijeća
**Drago Pavlović,** v. r.

Odluka, NN 115/2001-1939